CELEX: C2007/297/41
Language: sl
Date: 2007-12-08 00:00:00
Title: Zadeva C-447/07: Tožba, vložena 1. oktobra 2007 – Komisija Evropskih skupnosti proti Italijanski republiki

8.12.2007   
            
            
               SL
            
            
               Uradni list Evropske unije
            
            
               C 297/25
            
         Tožba, vložena 1. oktobra 2007 – Komisija Evropskih skupnosti proti Italijanski republiki
   (Zadeva C-447/07)
   (2007/C 297/41)
   Jezik postopka: italijanščina
   Stranki
   
      Tožeča stranka: Komisije Evropskih skupnosti (zastopnika: G. Rozet in L. Pignataro-Nolin; zastopnika)
   
      Tožena stranka: Republika Italija
   Predlogi tožeče stranke:
   
               —
            
            
               Ugotovi naj se, da Italijanska republika s tem, da z zakonodajo, za opravljanje dela kapitana in častnika (drugi oficir) na vseh ladjah, ki plujejo pod italijansko zastavo, zahteva italijansko državljanstvo, ni izpolnila obveznosti iz člena 39 ES.
            
         
               —
            
            
               Italijanski republiki naj se naloži plačilo stroškov postopka.
            
         Tožbeni razlogi in bistvene trditve
   Komisija trdi, da italijanska zakonodaja s tem, ko za opravljanje dela kapitana in drugega oficirja ladje na vseh ladjah, ki plujejo pod italijansko zastavo, zahteva italijansko državljanstvo, ni v skladu s členom 39 ES, ki ureja načelo prostega gibanja delavcev, v smislu, kot ga razlaga Sodišče.
   V okviru dveh postopkov glede delovnega mesta kapitana oziroma drugega oficirja trgovskih ladij, ki so plule pod špansko zastavo (zadeva C-405/01) ter delovnega mesta kapitana ladij namenjenih „mali priobalni plovbi“ (Kleine Seeschifffahrt), v tem primeru ribiških ladij, ki so plule pod nemško zastavo in so opravljale majhen ribolov na odprtem morju (zadeva C-47/02), je Sodišče, v sodbah z dne 30. septembra 2003 pojasnilo svojo razlago člena 39 ES.
   Komisija poudarja, da v okviru tega postopka italijanski organi niso podali drugačnih trditev od tistih, ki so bile podane v zadevi C-405/01, v kateri je bila Italijanska republika intervenientka, in trditev, ki so jih francoski organi navedli v zadevi C-47/02. Sodišče je v sodbah z dne 30. septembra 2003 te utemeljitve ovrglo.
   Komisija se je omejila na ugotovitev, da v odgovoru na obrazloženo mnenje z dne 22. maja 2007 italijanski organi ne izpodbijajo kršitev. Ti organi so namreč predstavili njihov namen, da se odpovejo pogoju državljanstva za dostop do delovnega mesta kapitana in častnika (drugi oficir), pri čemer si bodi prizadevali za obveščanje Komisije o morebitnem izidu pogajanj med zainteresiranimi ministrstvi.
   Komisija ni prejela nobenega obvestila o časovnem razporedu sprememb italijanske zakonodaje. Komisija zato trdi, da italijanska zakonodaja s tem, ko za opravljanje dela kapitana in drugega oficirja ladje na vseh ladjah, ki plujejo pod italijansko zastavo, zahteva italijansko državljanstvo, ni v skladu s členom 39 ES, ki ureja načelo prostega gibanja delavcev, v smislu, kot ga razlaga Sodišče.